கேள்வி: சிவப்பிரகாசர் (துறைமங்கலம்) பற்றி தகவல் சொல்.
பதில்: படிமம்:Sivaprakasar.jpg சிவப்பிரகாசர் (''Siva Prakasar'') என்பவர் "கற்பனைக் களஞ்சியம்" என்று போற்றப்படும் ''துறைமங்கலம் சிவப்பிரகாச சுவாமிகள்''. சிற்றிலக்கியம் புலவர். இவர், "கவி சார்வ பெளமன்", "நன்னெறி சிவப்பிரகாசர்", "துறைமங்கலம் (பெரம்பலூர் வட்டம்)" சிவப்பிரகாசர் என்று பலவாறாக அழைக்கப்பட்டார்.[https://www.dinamani.com/all-editions/edition-trichy/perambalur/2023/Dec/18/%E0%AE%9A%E0%AF%88%E0%AE%B5%E0%AE%A4%E0%AF%8D-%E0%AE%A4%E0%AF%81%E0%AE%B1%E0%AE%B5%E0%AE%BF%E0%AE%AF%E0%AE%BE%E0%AE%A9-%E0%AE%A4%E0%AF%81%E0%AE%B1%E0%AF%88%E0%AE%AE%E0%AE%99%E0%AF%8D%E0%AE%95%E0%AE%B2%E0%AE%AE%E0%AF%8D-%E0%AE%9A%E0%AE%BF%E0%AE%B5%E0%AE%AA%E0%AF%8D%E0%AE%AA%E0%AE%BF%E0%AE%B0%E0%AE%95%E0%AE%BE%E0%AE%9A-%E0%AE%9A%E0%AF%81%E0%AE%B5%E0%AE%BE%E0%AE%AE%E0%AE%BF%E0%AE%95%E0%AE%B3%E0%AF%8D-4124984.html துறைமங்கலம் சிவப்பிரகாசர்][https://www.projectmadurai.org/pm_etexts/utf8/pmuni0838_01.html துறைமங்கலம் சிவப்பிரகாச சுவாமிகள் வாழ்க்கை வரலாறும் அவரது நூல்கள்களும்] தமிழகம் சைவ சமயம் வளர்ச்சிக்கு வித்திட்ட சமய குரவர்களான திருஞானசம்பந்தமூர்த்தி நாயனார், அப்பர், சுந்தரர், மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார்.
கேள்வி: சிவப்பிரகாசர் (துறைமங்கலம்) - தென்னாட்டில் அடிகளார் என்பது என்ன?
பதில்: அதன்பின் அடிகளார் தென்னாடு செல்ல விழைந்து தம் கருத்தை அண்ணாமலை ரெட்டியாரிடம் அறிவித்துப் புறப்பட்டுத் திருநெல்வேலியை அடைந்தார். திருநெல்வேலியை அடைந்த அடிகளார், அங்கிருந்த சிந்துபூந்துறையில் தருமபுர ஆதீன "வெள்ளியம்பலவாண சாமிகள்" இலக்கண இலக்கிய நூற்புலமையில் வல்லுநரெனக் கேள்வியுற்று, அவரிடம் சென்று வணங்கி நின்று தாம், "இலக்கணம் கற்கவேண்டி வந்தோமென்றார்." அதற்கியைந்த குரு, சிவப்பிரகாச அடிகளாரின் இலக்கியப் பயிற்சியைச் சோதிக்க எண்ணி, "ஐயா! 'கு'விலாரம்பித்து, 'ஊருடையான்' என்பதை இடையிலமைத்து, 'கு'என்னும் எழுத்தில் முடியுமாறு இறைவனைப் புகழ்ந்து பாடுக" என்றார். உடனே அடிகளார்: :"குடக்கோடு வானெயிறு கொண்டாற்குக் கேழல் :முடக்கோடு முன்னமணி வாற்கு - வடக்கோடு :தேருடையான் தெவ்வுக்குத் தில்லைதோல் மேற்கொள்ளல் :ஊருடையான் என்னும் உலகு." என்னும் வெண்பாவை இயற்றிப் பாடினார். இருவருக்கும் பதினைந்து தினங்களில் ஐந்து இலக்கணங்களையும் பாடம்சொல்லி அவர்களின் இலக்கணப் புலமையினை நிறைவுபெறச் செய்தார்.
கேள்வி: சிவப்பிரகாசர் (துறைமங்கலம்) - துறைமங்கலம் மீளல் பற்றி விளக்கவும்.
பதில்: பின்னர்ச் சிவதலங்களுக்குச் சென்று வணங்கிப் பின்னர்த் துறைமங்கலத்திற்குப் போய் அண்ணாமலை ரெட்டியாரின் அன்பு வேண்டுகோளுக்கிணங்கித் திருவெங்கைமாநகரில் தம்பொருட்டு அவரால் கட்டப்பட்ட திருமடத்தில் வாழ்ந்து, அந்நகரிலுள்ள பழமலைநாதரைப் போற்றித் திருவெங்கைக்கோவை முதலிய நான்கு நூல்களை இயற்றித் தந்தார். பின்னர், அண்ணாமலை ரெட்டியார் "அடிகள் இல்லறம் மேற்கொள்ளவேண்டும்" என்று தம் உள்ளக் கிடக்கையைத் தெரிவிக்க அடிகள் உடனே, :"சேய்கொண்டா ருங்கமலச் செம்மலுட னேயரவப் ::பாய்கொண்டா னும்பணியும் பட்டீச் சுரத்தானே :நோய்கொண்டா லுங்கொளலாம் நூறுவய தளவிருந்து ::பேய்கொண்டா லுங்கொளலாம் பெண்கொள்ளல் ஆகாதே." என்னும் பாவால் தம் இசைவின்மையை உணர்த்தினர். இதேபோல, அடிகளின் தம்பிகள் இருவரிடமும் ரெட்டியார் வினவ, அவர்கள் திருமணம் செய்துகொள்ள இயைந்தனர். இளவலிருவரின் இச்சையைப் புரிந்துகொண்ட அடிகள் இருவருக்கும் தக்கபடி திருமணம் செய்து வைத்தார்.
கேள்வி: சிவப்பிரகாசர் (துறைமங்கலம்) - மீண்டும் சிதம்பரத்தில் பற்றி விளக்கவும்.
பதில்: அதன்பின்னர், ரெட்டியாரோடு சிதம்பரம் சென்று, ஆங்கொரு திருமடம் கட்டுவித்து இறைவழிபாடு செய்து வந்தனர். அப்பொழுது, தருக்க பரிபாஷை, சிவப்பிரகாச விகாசம், நால்வர் நான்மணிமாலை, சதமணிமாலை ஆகிய நூல்களை இயற்றினார். பின் அங்கிருந்து கிளம்பி பல சிவத்தலங்களுக்கும் சென்று பின்னர்த் திருக்காட்டுப்பள்ளியை அடைந்தார்.
கேள்வி: சிவப்பிரகாசர் (துறைமங்கலம்) - சிவஞான பாலைய தேசிகரைப் பாடுதல் என்பது என்ன?
பதில்: ரெட்டியாரோடு காஞ்சி செல்லும் வழியில் சாந்தலிங்க சுவாமிகளைச் சந்தித்தார். சாந்தலிங்க சுவாமிகள் போரூர் செல்லும் காரணத்தை வினவ, அதற்கு அவர் சிவஞான பாலைய தேசிகரைத் தரிசிக்கச் செல்வதாகக் கூறினார். பின்னர் இருவரும் போரூர் செல்லும் வழியில் புத்துப்பட்டு கிராமத்தில் தங்கி இருக்கும்போது, அடிகளாரை நோக்கிச் சாந்தலிங்க சுவாமிகள், சிவஞான பாலைய தேசிகரைப் புகழ்ந்து சில பாக்களை இயற்றவேண்டினார். அதற்கு அடிகளார், "யாம் மக்களைப் பாடுவதில்லை" என மறுத்தார். இரவு உறங்குங்பொழுது, முருகன் கனவில் தோன்றி ஒரு பாத்திரத்தில் விடுபூக்களை இட்டு, "இவற்றைத் தொடுத்து மாலையாக்கி எமக்கிடுவாயாக" எனக் கூறி மறைந்தார். உதயத்தில், சாந்தலிங்க சுவாமிகளிடம் கனவைக் கூறுகையில், "முருகன் உத்திரவு வந்துவிட்டது; பாடுங்கள்" என்றார். மறுக்கவியலாது, சிவஞான பாலைய தேசிகரின் பெருமையை, "நெஞ்சுவிடு தூது, தாலாட்டு" என்னும் நூல்களாக இயற்றிச் சிவஞான பாலைய தேசிகரின் முன் அரங்கேற்றினார். தேசிகரும் அடிகளாருக்கு உண்மையறிவைப் புகட்டினார். தேசிகனாரின் கட்டளைக்கிணங்கி சாந்தலிங்க சுவாமிகளுக்குத் தன் தங்கை ஞானாம்பிகையாரைத் திருமணம் செய்து கொடுத்துவிட்டு, ரெட்டியாரைத் துறைமங்கலத்துக்குச் செல்லுமாறு பணித்துவிட்டுத் தான் சிவஞான பாலைய தேசிகருடன் தங்கிவிட்டார்.
கேள்வி: சிவப்பிரகாசர் (துறைமங்கலம்) - இறுதிக் காலம் என்பது என்ன?
பதில்: இறுதியாக, நல்லாற்றூரையடைந்து, சிவநாம மகிமை, அபிசேகமாலை, நெடுங்கழிநெடில், குறுங்கழிநெடில், நிரஞ்சனமாலை, கைத்தலமாலை முதலிய நூல்களையும், சீகாளத்திப் புராணத்தில் கண்ணப்ப சருக்கம், நக்கீரர் சருக்கம் ஆகியவற்றையும் பாடி முடித்துத் தன் முப்பத்திரண்டாம் அகவையில் புரட்டாசிப் பவுர்ணமியில் இட்டலிங்கப் பரசிவத்தில் காலமானார். அவர் இயற்றியவற்றில் எளிதாகக் கிட்டுவது பிரபுலிங்க லீலை மட்டுமே.
கேள்வி: சிவப்பிரகாசர் (துறைமங்கலம்) - இயற்றிய நூல்கள் என்பது என்ன?
பதில்: இவர் வீரசைவம்ச் சமயச் சார்புள்ள பல நூல்களை இயற்றினார். * ''திருச்செந்தூர் நீரோட்டக யமக அந்தாதி'' (உதடு ஒட்டாமல் பாடப்படும் ஒருவகை பா வகை) * ''திருவெங்கை உலா'' * ''திருவெங்கை அலங்காரம்'' * ''நால்வர் நான்மணி மாலை'' * ''சிவப்பிரகாச விகாசம்'' * ''தருக்கப்பரிபாஷை'' * ''சதமணி மாலை'' * ''வேதாந்த சூடாமணி'' * ''சிந்தாந்த சிகாமணி'' * ''பிரபுலிங்க லீலை'' * ''பழமலை அந்தாதி'' * ''பிட்சாடண நவமணி மாலை'' * ''கொச்சகக் கலிப்பா'' * ''பெரியநாயகி அம்மை கட்டளைக் கலித்துறை'' * ''சிவநாம மகிமை'' * ''இஷ்டலிங்க அபிஷேக மாலை'' * ''நெடுங்கழி நெடில்'' * ''குறுங்கழி நெடில்'' * ''நிரஞ்சன மாலை'' * ''கைத்தல மாலை'' * ''சோணசைல மாலை'' * ''சீகாளத்திப் புராணம்'' * ''திருவெங்கைக்கோவை'' * ''நெஞ்சுவிடு தூது (உமாபதி சிவாசாரியார்)'' * ''சிவஞான பாலையர்'' * ''திருக்கூவ புராணம்'' * ''நன்னெறி (நூல்)''